**Kommunal retningslinje - midlertidig dispensasjon fra norm for pedagogisk bemanning**

**Ansvar:**

Det er barnehageeiers ansvar å sikre forsvarlig pedagogisk bemanning etter forskriftens § 1 første ledd.

Det er kommunen som barnehagemyndighet som fatter vedtak om midlertidig dispensasjon fra norm for pedagogisk bemanning.

**Anvendelses område:**

Retningslinjen gjelder for ordinære kommunale og private barnehager

Det er *ikke* hjemmel for å søke dispensasjon fra bemanningsnormen i *familiebarnehager* gitt i forskrift om familiebarnehager § 6.

**Rettslige krav:**

[Barnehagelovens §25](https://lovdata.no/lov/2005-06-17-64/§25) samt [*forskrift om pedagogisk bemanning og dispensasjon i barnehager*](https://lovdata.no/dokument/SF/forskrift/2017-06-22-1049?q=forskrift%20om%20pedagogisk%20bemannin) *§ 1 og 2.*

[*§1 Norm for pedagogisk bemanning*](https://lovdata.no/forskrift/2017-06-22-1049/§1)

*Første ledd:*

Barnehagen skal ha en forsvarlig pedagogisk bemanning.

*Andre ledd:*

Barnehagen skal ha minst én pedagogisk leder per syv barn under tre år og én pedagogisk leder per 14 barn over tre år. Ett barn til utløser krav om en ny fulltidsstilling som pedagogisk leder. Barn regnes for å være over tre år fra og med august det året de fyller tre år.

*Tredje ledd:*

Styrerens tid til administrasjon og ledelse skal ikke inngå i beregningen av normen for pedagogisk bemanning.

*Fjerde ledd:*

I barnehager der over halvparten av barna har avtalt kortere oppholdstid enn seks timer per dag, skal omregnede heltidsplasser legges til grunn i beregningen av normen for pedagogisk bemanning etter andre ledd.

[§ 2.Midlertidig dispensasjon fra norm for pedagogisk bemanning](https://lovdata.no/forskrift/2017-06-22-1049/§2)

Kommunen kan innvilge dispensasjon fra § 1 for inntil ett år om gangen dersom særlige hensyn tilsier det og barnehageeier søker om dispensasjon. Barnehageeier skal legge ved uttalelse fra barnehagens samarbeidsutvalg i søknaden.

Forskrift om pedagogisk bemanning og dispensasjon § 2 regulerer adgangen til å søke om, og innvilge dispensasjon fra normen for pedagogisk bemanning Jf. §1. *Det presiseres at dette ikke må forveksles med adgangen til å søke dispensasjon fra utdanningskravet i § 3.*

Et barn regnes som over tre år fra august det året det fyller 3 år. Normen gjelder på barnehagenivå og beregningen skal derfor ta utgangspunkt i det totale antall barn i barnehagen og ikke på den enkelte avdeling eller gruppe. Det er antall barn som er grunnlaget og ikke antall heltidsplasser. Det vil si at to barn som

hver har 50 prosent plass teller som to barn i henhold til pedagognormen selv om de ikke er til stede i barnehagen samtidig. Med pedagogisk leder menes en ansatt som oppfyller utdanningskravet i lov om barnehager § 25 pedagogisk bemanning.

Det er krav til et helt årsverk pedagog når man overstiger terskelen på 14 eller 7 barn. Det femtende barnet over 3 år vil altså utløse krav om en ny heltidsstilling som pedagogisk leder. Denne stillingen kan ikke prosentberegnes. En ansatt som for eksempel har 20 % permisjon fra sin heltidsstilling, vil ikke oppfylle normen og det må ansettes ytterligere en barnehagelærer i 20 % for å oppfylle normen. Det må nødvendigvis ikke være samme person som innehar hele stillingen. Det er også verdt å minne om at barnehagen ses som en helhet og at det er på barnehagenivå normen skal være oppfylt. Styrers tid til administrasjon og ledelse skal ikke inngå i beregningen av pedagogisk bemanning.

Eier kan søke dispensasjon fra normen til kommunen for inntil ett år og barnehageeier ***søker*** dispensasjon. ***Samarbeidsutvalget skal uttale seg om dispensasjonssøknaden og deres uttalelse skal vedlegges søknaden***. Det er krav om at det skal foreligge særlige hensyn for å innvilge dispensasjon fra normen. Dispensasjons- adgangen skal kun brukes unntaksvis.

Hver enkelt søknad skal behandles særskilt der forhold i den aktuelle barnehagen skal vurderes. En konkret vurdering av barnegruppens sammensetting og behov, barnehagens fysiske miljø, barnehagens totalbemanning og personalets samlede kompetanse skal gjennomføres for den aktuelle barnehagen. Dette innebærer at behandling av søknader fra tilsynelatende like barnehager kan få ulikt resultat ut fra totalvurderingen av forholdene i den enkelte barnehage.

**Beskrivelse av gjennomføringen:**

***Søknad om midlertidig dispensasjon fra pedagogisknorm:***

Benytt kommunens søknadsskjema, søknaden må inneholde følgende informasjon:

* Barnehagens navn
* Kontaktperson for søknaden
* Om barnehagen er privat eller kommunal
* Barnehageeiers begrunnelse for søknaden
* Antall barn
* Antall barn i barnehagen etter årstall (barn regnes som 3 år fra 1. august det året de fyller 3 år)
* Antall barn med vedtak etter §§ 31 og 37.
* En beskrivelse av barnegruppas behov
* Barnehagens bemanning:
  + krav til pedagogiske bemanning per. d.d.
  + antall pedagoger med barnehagelærerutdanning per. d.d. (oppgis i stillingsprosent)
  + antall innvilgede dispensasjoner per. d.d. (oppgis i stillingsprosent)
  + Stillingsstørrelse styrer og styrers utdanning
  + Barnehagens totale grunnbemanning per. d.d. (oppgis i stillingsprosent)
* Barnehageeiers vurdering av barnehagens samlede kompetanse
* Barnehagens fysiske miljø:
* Godkjente leke- og oppholdsarealer
* Barnehagens arealnormer for barn over og under 3 år
* Barnehageeiers vurdering av barnehageeiers fysiske miljø
* Eventuelle andre opplysninger

***Vedlegg som skal følge søknaden:***

Uttalelse fra barnehagens samarbeidsutvalg.

***Underskrift:***

Eier skal underskrive søknaden, ved delegert myndighet fra eier kan styrer underskrive

***Søknaden*** sendes til: Ås kommune, Oppvekst og opplæring, postboks 195,1431 Ås, eller via e-dialog ÅS KOMMUNE SENTRALADMINISTRASJON (be saksbehandler om saksnummer).

Det beskrives i egen retningslinje i KSX hvordan kommunale barnehager skal sende søknad

***Klageadgang:***

Jf. Forskrift om pedagogisk bemanning og dispensasjon i barnehager kan kommunens vedtak jf. § 2 og 3 påklages Statsforvalteren i fylket.

Vedtaket er et enkeltvedtak og barnehagen har jf. forvaltningsloven § 28 rett til å klage. Klagefristen er 3 uker jf. forvaltningsloven § 29. Klagen må være skriftlig og sendes til Ås kommune, Oppvekst og opplæring ved barnehagemyndigheten.  Ås kommune kan omgjøre eller opprettholde vedtaket.

Dersom vedtaket opprettholdes oversendes saken til statsforvalteren i Oslo og Viken som jf. forskrift er klageinstans. Statsforvalterens avgjørelse er endelig og kan ikke påklages.

Barnehagen har jf. forvaltningslovens §§ 18 og 19 med visse unntak rett til å se sakens dokumenter

***Registrering, distribusjon og arkivering:***

**Registreringer**

* Søknad om midlertidig dispensasjon fra pedagogisk norm med vedlegg
* Vedtak om midlertidig dispensasjon fra pedagogisk norm

**Distribusjon**

* Vedtak distribueres gjeldene barnehage

**Arkivering**

* + Søknad, vedtak og eventuell annen korrespondanse arkiveres i kommunens sak og arkivsystem

**Referanser:**

**Nasjonale styringsdokumenter**

1. [Lov om barnehager § 25. Pedagogisk bemanning](https://lovdata.no/lov/2005-06-17-64/§25)

2. [Forskrift om pedagogisk bemanning og dispensasjon i barnehager](https://lovdata.no/dokument/SF/forskrift/2017-06-22-1049?q=forskrift%20om%20pedagogisk%20bemanning%20og)

**Kommunale styringsdokumenter**

**1.**  Retningslinje for søknad om midlertidig dispensasjonfra pedagogisk norm